Kort før klokken 22 i aftes stødte en 72-årig mand frontalt sammen med en traktor på Brøndenvej ved Brønden mellem Brønderslev og Dybvad. Den 72-årige ramte tvillingehjulene på traktorens venstre side, da han kom kørende i sin bil på den smalle vej. Sammenstødet var så voldsomt, at manden døde på stedet. - Vores teknikere har arbejdet på ulykkesstedet i aftes, men vi har ikke umiddelbart en forklaring på ulykken andet end at vejen er smal og mørk, fortæller vagtchef hos Nordjyllands Politi Poul Fastergaard. Politiet har ingen mistanke om spirituskørsel i forbindelse med ulykken, men der er udtaget blodprøver for at udelukke alkohol so mårsag. Den 72-åriges pårørende er underrettet om ulykken.

Opsummering:
Et sammenstød mellem en personbil og en stor traktor i mørket blev fatalt for en 72-årig mand fra Hjørring.